
Татарстан Республикасы Президенты Рөстәм Миңнеханов Татарстан предприятиеләренә «1941 – 1945 еллардагы хезмәт батырлыгы предприятиесе» исеме бирү турында Указ имзалды.

1941 – 1945 еллардагы Бөек Ватан сугышында Җиңүгә зур өлеш керткән, 1941 – 1945 еллардагы Бөек Ватан сугышы елларында хәрби һәм гражданлык продукциясен өзлексез җитештерүне тәэмин иткән сәнәгать предприятиеләре хезмәткәрләренең массакүләм хезмәт батырлыгы һәм фидакарьлеге өчен «1941 – 1945 еллардагы хезмәт батырлыгы предприятиесе» дигән мактаулы исем түбәндәгеләргә бирелә:

Горбунов ис. Казан авиация заводы – «Туполев» ҖАҖ филиалына,

«Казан вертолетлар заводы» АҖгә,

«Казан моторлар төзү җитештерү берләшмәсе» АҖгә,

«Казан оптика-механика заводы" АҖгә,

«Казан дәүләт казна дары заводы» федераль казна предприятиесенә,

«Химия продуктлары дәүләт фәнни-тикшеренү институты» федераль казна предприятиесенә,

«Серго ис. завод» АҖ җитештерү берләшмәсенә,

«Мелита» җаваплылыгы чикләнгән татар мех сәүдә-сәнәгать җәмгыятенә,

«А.М. Горький ис. Зеленодольск заводы» ҖЧҖгә,

«Тасма» фәнни-җитештерү предприятиесе» ҖЧҖгә,

«Казан төгәл машина төзелеше заводы» фәнни-җитештерү берләшмәсе» федераль казна предприятиесенә,

«Казан электротехника заводы» АҖгә,

«Казан» электроприборлар заводы» ААҖгә

«Вакууммаш» АҖгә.

Татарстан Республикасы Президенты Указы № ПУ-321 2022 елның 7 маенда имзаланды.

*Белешмә өчен:*

*Исегезгә төшерәбез, элек Татарстан Республикасында «1941-1945 еллардагы хезмәт батырлыгы предприятиесе» дигән республика исеме гамәлгә куелган иде.*

*Әлеге исем Бөек Ватан сугышы елларында хәрби һәм гражданлык продукциясен өзлексез җитештерүне тәэмин иткән предприятиеләргә бирелә.*

*Татарстан Республикасы Президентының «1941-1945 еллардагы хезмәт батырлыгы предприятиесе» исемен гамәлгә кую турында*»* № ПУ-266 Указы 2022 елның 12 апрелендә имзаланган.*
Татарстан Президенты Рөстәм Миңнеханов Татарстан предприятиеләренә «1941 – 1945 еллардагы хезмәт батырлыгы предприятиесе» исеме бирү турында Указ имзалды